Si tens un local, te'l comprem! | Foment de Ciutat\nInici / Què fem / Ciutat / Si tens un local, te'l comprem!\nPresenta’t a la convocatòria per a la compra de locals en planta baixa. Tens temps fins el proper 25de juny de 2021.\nL’Ajuntament de Barcelona ja ha obert dues convocatòries per comprar locals en planta baixa a Barcelona: una específica per Ciutat Vella amb un pressupost de 6M d’euros i una per la resta de la ciutat amb un pressupost de 10M d’euros. Si tens un local, l’Ajuntament te’l compra.\nDescarrega't la guia breu en PDF fent clic aquí.\nEl meu local pot entrar a la convocatòria?\nSi el teu local està situat a Ciutat Vella i té entre 60 i 1000 m2, pots presentar-lo a la convocatòria de compra específic per aquest Districte. Consulta a les bases quines altres condicions mínimes ha de complir el teu local. L’Ajuntament destinarà 6M d’euros a la compra de locals a Ciutat Vella.\nSi tens un local fora de Ciutat Vella, pots presentar-te a la convocatòria de ciutat, si el teu local compleix una de les dues opcions de superfície (i altres condicions mínimes que pots consultar a les bases):\nLot 1: locals amb superfície entre 60 i 1000 m2. L’Ajuntament destinarà 8M d’euros a la compra d’aquest tipus de locals\nLot 2: locals de grans superfície, més de 1500 m2. L’Ajuntament destinarà 2M d’euros a la compra d’aquest tipus de locals\nOn puc trobar les bases de les convocatòries?\nLes bases de la convocatòria de Ciutat Vella es poden consultar fent clic aquí.\nLes bases de la convocatòria de ciutat, es poden consultar fent clic aquí.\nFins quan tinc temps per presentar el meu local?\nPots presentar la proposta de local fins el dia 25 de juny de 2021.\nOn he de presentar la meva proposta de local?\nPots presentar-la a qualsevol Oficina d’Atenció al Ciutadà (OAC) de l’Ajuntament de Barcelona, preferiblement la ubicada a la Plaça de Sant Miquel 3. S’ha de tenir en compte que en algunes OAC s’ha de demanar cita prèvia a través del web: https://ajuntament.barcelona.cat/ca/canals-comunicacio-ciutadana/presencials/oac.\nQuins documents necessito per presentar la proposta i com l’he de presentar?\nÉs important de consultar les bases per tenir tots els detalls, però a l’inici d’aquesta pàgina tens una guia breu del procediment per ajudar a presentar la teva proposta de local.\nEn resum, caldrà que presentis la teva sol•licitud amb dos sobres tancats (A i B). Al sobre A caldrà incloure la declaració responsable que trobaràs adjunta a les bases. Al sobre B s’haurà d’incloure l’oferta, amb els següents documents (els models els trobaràs adjunts a les bases):\nFull on consti la relació de documents adjunts:\nOferta – Document model núm. 3.1\nFitxa del local – Document model número 4\nNota simple del Registre de la Propietat\nCòpia de la Inspecció Tècnica d’Edificis (si escau)\nButlletins de les instal•lacions (si escau)\nQuè puc fer si tinc dubtes?\nPots enviar un correu electrònic a compralocalscv@bcn.cat (si el teu local està situat a Ciutat vella) o a compralocalsciutat@bcn.cat (si el local està en algun altre lloc de la ciutat que no sigui el Districte de Ciutat Vella) per fer totes les preguntes que tinguis.\nTambé pots consultar el document de preguntes freqüents que podràs descarregar fent clic aquí.\nQuins criteris de valoració s’apliquen pels locals del lot 1 (de 60 a 1000m2)?\nEl percentatge de baixa oferta sobre preu de taxació\nLa ubicació del local\nL’estat de conservació del local\nL’estat de conservació de la finca a on es troba el local\nEls metres de façana del local\nEls metres d’aparador en façana del local\nEn el cas de locals del lot 1, quina ubicació puntua més?\nSi et teu local està situat als Districtes de l’Eixample, Sant Martí, Sants-Montjuïc o Sarrià-Sant Gervasi, tindrà puntuació extra perquè són els territoris on hi ha més locals buits de la ciutat.\nTambé tindrà puntuació extra el teu local si està ubicat en les zones prioritàries que es descriuen en aquest plànol (i que pots consultar amb més detall aquí):\nEn el cas de Ciutat Vella, les zones prioritàries són les que es descriuen en aquest plànol de continuació:\nConsulta amb més detall els plànols de cada Districte:\n- Plànol de zones prioritàries del Districte de Ciutat Vella: descarrega'l fent clic aquí\n- Plànol de zones prioritàries del Districte de l'Eixample: descarrega'l fent clic aquí\n- Plànol de zones prioritàries del Districte de Gràcia: descarrega'l fent clic aquí\n- Plànol de zones prioritàries del Districte d'Horta-Guinardó: descarrega'l fent clic aquí\n- Plànol de zones prioritàries del Districte de les Corts: descarrega'l fent clic aquí\n- Plànol de zones prioritàries del Districte de Nou Barris: descarrega'l fent clic aquí\n- Plànol de zones prioritàries del Districte de Sant Andreu: descarrega'l fent clic aquí\n- Plànol de zones prioritàries del Districte de Sant Martí: descarrega'l fent clic aquí\n- Plànol de zones prioritàries del Districte de Sants-Montjuïc: descarrega'l fent clic aquí\n- Plànol de zones prioritàries del Districte de Sarrià-Sant Gervasi: descarrega'l fent clic aquí\nQuins criteris de valoració es faran servir pels locals del lot 2 (a partir de 1500m2)?\nLa ubicació del local en relació a la connectivitat metropolitana\nLa superfície útil (m2) en planta baixa\nLa superfície útil d’altells i soterranis (m2)\nLa superfície útil exterior (m2) d´ús privatiu\nLa superfície (m2) d’aparcaments d’ús privatiu\nA què es dedicaran els locals que compri l’Ajuntament?\nL’objectiu d’aquesta convocatòria de compra és impulsar l’activitat econòmica en locals en planta baixa. Amb els locals comprats es crearà una cartera de Baixos de Protecció Oficial per destinar-los a la dinamització comercial, social, cultural o econòmica.


Paraules encreuades, paraules enverinades | Opinió | EL PAÍS Catalunya\nParaules encreuades, paraules enverinades\nUns mots encreuats de l'edició de Barcelona que comparaven el significat del terme 'xarnego' al País Valencià i Catalunya, provoquen queixes i una polèmica a Internet\nEl llenguatge no és innocent i les definicions poc matisades, quan inclouen paraules amb massa càrrega emocional, poden irritar sigui quina sigui la intenció de qui les cita, i el text en el qual s'insereixen. N'és una prova la polèmica que han desencadenat a Internet uns mots encreuats normalment innocus que es publiquen a l'edició impresa de Barcelona sota el nom de Mots Enreixats.\nAl diari del 25 de març aquests mots encreuats incloïen la següent definició d'una paraula que havien d'endevinar els lectors: A València és un gos caçador; aquí una cosa molt pitjor. La resposta era xarnego.\nUna definició que es prestava a malentesos, com de fet va passar. Un blog polític la va incloure immediatament interpretant-la a la seva manera: ‘Uns mots encreuats d'EL PAÍS diuen que un xarnego és pitjor que un gos caçador’, deia. I lligava la suposada intenció ofensiva de la definició a la ideologia del signant dels mots encreuats, Pau Vidal, autor de El bilingüisme mata, un llibre en què advoca per una Catalunya monolingüe, en català.\nLa polèmica, basada en aquesta interpretació, es va estendre per Internet i va arribar fins a la bústia de correu d'aquesta Defensora. Lectors que no se n'havien adonat inicialment van enviar missatges indignats al diari. Un d'ells, Fernando Calpena, no va dubtar a acomiadar-se amb aquest correu: “Estimats senyors, vista la col·laboració del senyor Pau Vidal amb EL PAÍS i les seves intolerables referències als xarnegos els comunico que des d'avui deixo de comprar el seu diari. Llàstima, hauré de buscar el Babelia a la Casa de Cultura”.\nAltres reaccions han estat menys fulminants, però no menys condemnatòries. Fernando García em va escriure per queixar-se de l'ús del terme xarnego, “amb el qual s'ha caracteritzat tradicionalment des d'alguns àmbits nacionalistes els immigrants castellanoparlants a Catalunya”. I lamentava la seva inclusió en uns mots encreuats del diari: “Aquest concepte clarament xenòfob i despectiu no sembla el més indicat per jugar als dobles sentits, i entenc que no afavoreix gens la credibilitat del diari que fins a una secció tan innòcua com la de passatemps pugui veure's d'aquesta manera mediatitzada per la ideologia de l'autor”.\nXavier Canalis, de Vilanova i la Geltrú, va escriure per preguntar si era certa l'esment al terme xarnego a EL PAÍS que circulava per Internet i que li havia posat, deia, “els pèls de punta”. Al seu correu recordava que aquesta paraula, “a la Comunitat Valenciana s'usa efectivament per referir-se a gossos de caça, però a Catalunya és utilitzada com a terme despectiu per referir-se a fills d'emigrants, o de parelles mixtes i/o a catalans que tenen el castellà com a primera llengua”. Aquest lector em va enviar un missatge després una mica més tranquil, en el qual em deia: “En alguns fòrums he llegit que la intenció de l'autor dels mots encreuats ha estat interpretada malament, ja que s'hauria referit al fet que l'ús de la paraula xarnego té connotacions pitjors a Catalunya que a València. Per tant, no s'hauria referit a la persona, sinó al vocable. Potser el problema és que últimament alguns veiem tres peus al gat i les nostres sensibilitats estan a flor de pell a causa del que està passant a Catalunya... Ja no sé què pensar”.\nHe traslladat les queixes dels lectors a propòsit dels seus mots encreuats a Pau Vidal que respon el següent:\nLa definició es prestava a ser interpretada malament, com de fet ha passat\n“Evidentment, la persona que ho ha difós (el responsable d'un blog d'extrema dreta titulat Dolça Catalunya, que tot i això no dóna mai el seu nom, com la majoria de les piulades que m'han arribat a mi mateix) no és un usuari dels meus mots encreuats. Qui els resol sovint sap que la base dels enigmes que hi plantejo és, més que el significat de les paraules, la forma i la funció d'aquestes paraules”.\n“En el cas que ens ocupa, la definició que vaig posar es defineix, A València és un gos caçador i aquí una cosa molt pitjor, precisament perquè es tracta d'un insult: per això és molt pitjor. La curiositat, i això és precisament el que la gent no sap, és que aquesta paraula que a Catalunya s'usa des de fa temps com un insult procedeix d'una varietat de gos d'origen andalús anomenada ‘xarnego’. La meva definició, en realitat, no és més que la versió sintetitzada del que ja vaig explicar en el seu moment en el meu llibre 100 insults imprescindibles”.\nPau Vidal afegeix, a més: “Quan vaig redactar les definicions d'aquell dia mai en cap moment se'm va acudir que algú pogués interpretar-ho de manera ofensiva”, i subratlla, “cap dels meus solucionadors habituals, que en són molts, m'ha transmès cap queixa. De totes maneres, si algú creu que hi havia mala intenció el convido amb tota cordialitat a donar un cop d'ull al llibre citat, on comprovarà que els insults, per a un filòleg com jo, són un material de feina (i de joc) tan digne i interessant com per exemple els malnoms o els títols de pel·lícules”.\nVidal afegeix un correu a manera de postdata; “Com hauria volgut ofendre els xarnegos si en sóc un? El meu segon cognom, Gavilán, és de Jaén. És més, jo mateix, any enrere, vaig ser insultat amb aquest epítet”.\nFrancesc Valls, sotsdirector d'EL PAÍS i responsable de la redacció de Barcelona m'explica que Pau Vidal col·labora des del 1992 fent els mots encreuats en català per a l'edició del diari a Catalunya. “És un filòleg reconegut, traductor del novel·lista Andrea Camilleri al català, entre d'altres. Dels mots encreuats en qüestió, entenc que pot resultar ofensiu si en una primera lectura es compara gos caçador amb xarnego (persona). En un lectura més reflexiva, el paral·lelisme pot establir-se entre animal i insult a persona. En qualsevol cas, en moments de polarització política, el més adequat és defugir de tot el que algú pugui interpretar com un insult fàcil, per la qual cosa demano disculpes als que s'hagin sentit ofesos”.\nValls assenyala un altre aspecte: “A Catalunya, malgrat el seu caràcter despectiu segons el diccionari de l'Institut d'Estudis Catalans, persones com Joan Manuel Serrat o Pasqual Maragall han utilitzat el terme autoatribuint-se'l com a element de normalitat social. El mateix Juan Carlos Rodríguez Ibarra, president d'Extremadura, va subratllar el 2006 l'habilitat política del ‘xarnego d'esquerres’ José Montilla, president de la Generalitat, per formar majoria.\nNo dubto de la bona intenció de Pau Vidal en preparar els mots encreuats del 25 de març. Vull precisar, tot i això, que el passatemps que confecciona per a EL PAÍS no el veuen només “els seus solucionadors habituals”, sinó que pot veure'l qualsevol lector del diari. I que la seva redacció podia donar lloc a equívocs.\nEntenc que Vidal només pretenia confeccionar uns mots encreuats interessants. Però el poder negatiu dels insults es basa en l'acceptació que tinguin com a tals. L'esment al terme xarnego en els seus mots encreuats com un insult pot contribuir distretament a reforçar-lo més que a combatre'l. Em sorgeix a més el dubte de si, en assumir sense més que xarnego ‘és una cosa molt pitjor’ a Catalunya perquè és un insult, l'autor dels mots encreuats no interioritza el prejudici dels que han decidit que ho sigui.


Salut ocular en persones diabètiques | Institut Català de Retina\nICR | Salut ocular | Diabètics\nQuè és important prevenir en el cas de persones amb diabetis?\nQuan he d'anar a l'oftalmòleg? Senyals d'alerta\nAlguns dels problemes i complicacions visuals associades a la diabetis són:\nRetinopatia diabètica, una malaltia vascular derivada de la diabetis per la qual els elevats nivells de glucèmia alteren les parets dels vasos sanguinis i les tornen més permeables, cosa que genera una sèrie de problemes visuals.\nHemorràgies a l’humor vitri, derivades de la retinopatia diabètica.\nEdema macular diabètic, un embassament de la zona central de la retina.\nDespreniment de retina per tracció de la mateixa.\nCataractes, a causa la tendència superior a desenvolupar-les que tenen les persones diabètiques.\nGlaucoma neovascular, un tipus de glaucoma secundari relacionat amb la diabetis mellitus. Les persones amb diabetis són un 40% més propenses a patir glaucoma, una malaltia que consisteix en l’augment de la pressió intraocular que provoca danys en el nervi òptic.\nAneu a revisions oftalmològiques periòdiques, almenys una vegada a l’any, per detectar possibles complicacions de la diabetis de tipus 1 i 2, ja que 1 de cada 3 persones afectades per la diabetis pateix algun tipus de retinopatia diabètica. Durant la revisió, l’oftalmòleg dilatarà les pupil·les per comprovar els vasos sanguinis oculars i detectar possibles danys.\nPorteu una alimentació saludable, amb aliments baixos en greixos i amb alt contingut en altres nutrients, com verdures, proteïnes magres (amb poc greix), cereals i pans integrals, fruites i lactis i eviteu el consum de sucres.\nSi sou diabètics i, a més, teniu la pressió arterial elevada, és imprescindible que porteu un control de la pressió arterial i els nivells de glucèmia i seguiu hàbits saludables per mantenir-los en els nivells adequats. El control d’aquests nivells pot contribuir a reduir possibles danys oculars.\nComproveu els nivells de colesterol “bo” i “dolent”. Els nivells de colesterol dolent elevats poden provocar danys en els vasos sanguinis.\nSi fumeu, deixeu-ho. El consum de tabac provoca alteracions en els vasos sanguinis, cosa que augmenta les probabilitats de patir problemes oculars.\nFeu exercici físic seguint les recomanacions del vostre metge sobre el tipus i durada i controleu els nivells de sucre abans i durant la pràctica de l’exercici. L’exercici pot reduir els nivells de sucre en sang.\nA més de les revisions regulars, cal anar a l’oftalmòleg en cas de:\nPatir visió borrosa\nExperimentar problemes en llegir senyals o llibres\nPatir dolor en un ull o a tots dos\nExperimentar enrogiment dels ulls durant un temps continuat\nSentir pressió a l’ull\nVeure taques o mosques volants\nVeure tortes les línies rectes\nExperimentar un empitjorament de la visió en general\nEl Dia Mundial de la Diabetis és una jornada de conscienciació que se celebra anualment i a nivell mundial. La primera jornada la va organitzar l’any 1991 l’Organització Mundial de la Salut (OMS) juntament amb la Federació Internacional de la Diabetis (FID), a causa de l’enorme creixement de casos de diabetis al món. L’any 2006, […]\nLa diabetis és una malaltia que afecta una part molt important de la població i que actualment va en augment. De fet, en els últims 35 anys s’han multiplicat per quatre aproximadament els casos de diabetis que segons l’OMS assoleixen la imponent xifra de 347 milions de casos. És per això que aquest any, en […]


Ontinyent controla la correcta col·locació de la mascareta amb un dispositiu d’intel·ligència artificial | Valencia Extra\nNatàlia Enguix anuncia l’adquisició de més dispositius per a la resta d’edificis municipals vist el seu bon funcionament [es] Natàlia Enguix anuncia la adquisición de más dispositivos para el resto de edificios municipales visto su buen funcionamiento\nL’Ajuntament d’Ontinyent compta amb un dispositiu d’intel·ligència artificial a l’edifici principal per garantir l’ús de la mascareta i la seua correcta col·locació per protegir al personal i la ciutadania. La regidora de Govern Obert, Natàlia Enguix, “després de mes i mig d’ús, podem constatar la seua efectivitat. Cada persona que ha visitat l’Ajuntament ha pogut realitzar els seus tràmits amb totes les garanties sanitàries”, remarcava.\nEn aquest sentit, la regidora anunciava l’adquisició d’almenys tres dispositius perquè “estem molt satisfets del seu funcionament. Hem pogut controlar l’aforament i regular l’accés a l’edifici de l’Ajuntament de manera segura i àgil, sense necessitat de cap contacte i respectant la privacitat de les persones”, així com d’haver continuat donant suport a la indústria local.\nAquest dispositiu, que ha estat desenvolupat per l’empresa local Rielec, controla la temperatura i la mascareta gràcies a les càmeres infraroges amb funcions d’intel·ligència artificial amb que compta este dispositiu. Des de l’empresa Juan Gomis manifestava que “compta amb un software desenvolupat des de zero per nosaltres, el que ens permet adaptar-nos a les necessitats que té cada sector”.\nAndreu Valor presenta el seu nou disc "Insurrecte" al Teatre Echegaray d’Ontinyent


Alpinisme Archives %%\tAlpinisme Archives %%\nLa meva vinculació amb el Festival ve de lluny: des […]\nBy admin|2015-03-18T12:24:42+00:00novembre 19th, 2013|Alpinisme|1 Comment\n9 de setembre – EL GRAN MISTERI\nAhir a Tingri, durant el capvespre, semblava que la llum escapés pel cel. No era la primera vegada que em passava tota la tarda assegut al mirador de l’antiga torrassa tibetana, situada dalt del turó, i ara lamentablement custodiada per antenes i repetidors, i d’una espècie de monument xinès d’aquest estil imperial tan intimidatori i […]\nBy admin|2015-03-18T12:24:39+00:00setembre 10th, 2013|Alpinisme, Cho Oyu, General|3 Comments\n8 de setembre – Dies d’estrès.\nHan estat uns dies de bogeria. Vaig sortir el dia 4 al migdia de casa i el dia 7 ja arribava també al migdia a Tingri, localitat tibetana situada a 4200 m, des d’on escric aquestes primeres línies. Ahir a la nit em va costar molt agafar el son, i una certa angoixa no va […]\nBy admin|2015-03-18T12:24:39+00:00setembre 9th, 2013|Alpinisme, Cho Oyu|4 Comments\nCap a la Deesa de Maragda\nAvui surto de Barcelona per a intentar el Cho Oyu. Ja vaig estar-hi la tardor del 2011, però el nostre atac al cim va quedar frustrat per un fort vent que en principi no estava previst.\nFa dos anys, em feia una certa mandra intentar el Cho Oyu ja que no és un dels vuit […]\nBy admin|2015-03-18T12:24:39+00:00setembre 4th, 2013|Alpinisme, Cho Oyu, General|6 Comments\nGràcies a l’hospitalitat del meu bon amic Nacho Delgado, hem pogut passar uns dies amb l’Ivonne al cor d’un dels països més bonics del món, Suïssa. Lausanne, la capital mundial de l’esport, on actualment viu el Nacho, ha estat el nostre privilegiat Camp Base des d’on desaplegar els tentacles de la curiositat a través del […]\nBy admin|2015-03-18T12:24:39+00:00agost 28th, 2013|Alpinisme|0 Comments


CAMPUS XUTA A L'ESTIU 2019\nDescarregar inscripció campus 2019\nINSTRUCCIONS PER LA PREINSCRIPCIÓ I PAGAMENT\nA partir del proper dimarts dia 18 de març s’obre el període d’inscripció del XIIIè “Xuta a l’Estiu” que organitza la UE QUART, a tal efecte cal IMPRIMIR el document d’inscripció i emplenar-lo amb les dades sol·licitades.\nPortar-lo al club dins l’horari d’atenció (de dilluns a dijous de les 18:00 a les 20:30 h) per formalitzar la preinscripció.\nS’entregarà una carta de pagament per abonar en compte l’import corresponen, una vegada efectuat s’haurà de retornar el comprovant d’ingrés (presencialment o per mail). Aquest s’ha de realitzar abans del dia 3 de juny de 2019.\nCal tenir en compta el descomptes que es poden aplicar. PACK 5 SETMANES\n- OPCIÓ 1: 5% (425€/380€*)\n- OPCIÓ 2: 10% (540€/500€*)\n- OPCIÓ 3: 15% (640€/600€*)\n- Pagament abans del 12 d’abril : 10% (no acumulable)\n- Germans : 2n germà 50% / 3er GRATUÏT\nNo es donarà per validada cap inscripció sense la documentació i l’ingrés efectuat dins el termini de pagament, aquesta sol·licitud / plaça es donarà a qui estigui en llista d’espera, si es el cas.\nCom a documentació complementaria i pel compliment de la normativa vigent cal que ens aporteu la següent documentació i lliurar-a la secretaria del club o per correu electrònic a campusuequart@gmail.com\n- Fotocòpia TSI / CATSALUT\n- Fotocòpia llibre de vacunes\nPer qualsevol informació addicional us podeu posar en contacte als telèfons dels Coordinadors del Campus o per mail a l’adreça indicada anteriorment.\n- Oscar Trigo – 606 28 25 46\n- Carles Viroles – 616 81 47 95


L'Informatiu - Unes 800 persones participen a la festa de cloenda dels 50 anys d'El Refugi\nUnes 800 persones participen a la festa de cloenda dels 50 anys d'El Refugi\nUnes 800 persones van participar ahir al dinar de germanor que el Centre d’Esplai El Refugi va organitzar com a cloenda dels actes de celebració dels cinquanta anys de l’entitat. Tots els parlaments, començant pel pregó del periodista i exdirector del diari ARA, Carles Capdevila, van reconèixer la tasca voluntària que duent a terme els monitors d'esplai educant en valors.\nCapdevila va dir que educar és espavilar els infants amb sentit comú i que un bon lloc per fer-ho són els esplais ja que els pares tendeixen a sobreprotegir els fills. A més, els esplais ensenyen a integrar tots els infants, a parlar de molts temes, a jugar col·lectivament i en l'espai públic.\nLes carpes del CIM van acollir aquesta festa cloenda dels 50 anys del Refugi que va incloure un dinar de germanor amb un gran pastís d'aniversari, petits espais i tallers com ara pinta-cares, jocs gegants i una exposició fotogràfica. Durant el dinar, es va fer entrega dels premis dels concursos de logo, dels 50 cims del Refugi i el fotogràfic d’Instagram i es va poder comprar l'àlbum del cinquantenari. El fi de festa el va posar Hotel Cochambre amb un concert.\nCarles Capdevila va voler llegir un article seu sobre els monitors d'esplai que va titular entusiasme sospitós.\nEl regidor de Cultura, Marçal Solà, va agrair la tasca de totes les persones que havien organitzat la festa de cloenda que demostra com al centre d'esplai es treballa en xarxa i moltes hores i a totes les persones que han fet possible que el Refugi arribi als 50 anys. Solà va destacar que la dinamització d'activitats infantils per part del Refugi va més enllà dels dissabtes a la tarda.\nEn aquesta festa cloenda dels 50 anys del Refugi, l'esplai va voler reconèixer especialment la tasca dels responsables generals i presidents que ha tingut l'entitat al llarg de la seva història que per ordre d'antiguitat han estat Mossèn Josep Serra, Josep Umbert, Toni del Valle, Jordi Vinyals, David Humet i l'actual Georgina Marjanet.\nMarjanet va explicar que fa trenta anys que va entrar com a nena al Refugi i des de fa quatre anys és la presidenta i assegura que el moment que està vivint l'esplai és molt bo. Va subratllar que les infraestructures de campaments ham anat millorant amb el pas del temps.\nL'alcaldessa Isabel Garcia va destacar també la gran tasca educativa que fan els monitors de l'esplai.\nFoto: Pastís d'aniversari del grup d'esplai Refugi / Josep Cano


Ribó demana al Govern central que les ciutats gestionen part dels fons de la UE per a la reconstrucció | Valencia Extra\nL’alcalde de València, Joan Ribó, ha argumentat hui, davant el secretari d’Estat per a la Unió Europea del Ministeri d’Afers Exteriors, Juan González-Barba, “la importància que els ajuntaments participen en l’execució dels fons que la Unió Europea (UE) ha previst perquè les ciutats mitiguen els efectes de la pandèmia del coronavirus”. El primer edil ha explicat que “la contribució dels ajuntaments a l’hora de gestionar els esmentats fons europeus per a la recuperació i l’impuls socioeconòmic i sanitari de les ciutats és imprescindible”. “Per agilitat i per proximitat amb les problemàtiques que afecten la ciutadania en els nostres barris, els ajuntaments hem de tindre un paper clau en la presa de decisions i la gestió dels fons”.\n“València –ha recordat Joan Ribó- des de 2015 s’ha fixat com a prioritat la recerca i gestió de fons europeus perquè som una ciutat europea i europeista, i els nostres projectes s’avenen amb els criteris de sostenibilitat, innovació i justícia social que marquen les institucions comunitàries”. “Per això vull que l’Ajuntament insistisca encara més en les possibilitats econòmiques i de modernització que ens ofereix Europa”. I amb aquest objectiu, l’alcalde ha encetat una ronda d’entrevistes i reunions amb representants públics, com la mantinguda la setmana passada amb el secretari autonòmic per a la Unió Europea i Relacions Externes, Joan Calabuig, i hui mateix amb el secretari d’Estat per a la Unió Europea, Juan González-Barba. Tal com ha explicat Joan Ribó “tots dos hem considerat la capacitat que tenen els ajuntaments perquè els fons europeus arriben a la majoria de la població”.\nDurant la reunió que han mantingut a l’Ajuntament, l’alcalde i el representant del govern central també han parlat i analitzat la situació actual de la UE i les relacions d’aquesta amb els seus membres, i concretament amb l’estat espanyol. Pel que fa a la ciutat de València, l’alcalde ha remarcat “la sintonia mantinguda amb el secretari d’Estat per tal de alçar ponts amb la resta de ciutats mediterrànies, propiciant acords de col·laboració que superen territoris i fronteres per tal d’afavorir els intercanvis econòmics i comercials, però també culturals i de caràcter social”.


Pàgina inicial/RTVE TORRESPAÑA\nEn AQUEST projecte especial és requerien 1 sèrie d’elements imprescindibles per part de RTVE perque el grup electrogen Pogues funcionar a ple Rendiment en una zona Especialment delicada de Madrid paper que fa a soroll és refereix, treball complicat si tenim en compte Quant la potència de l ‘equip 2.200Kva.\nAquest equip era de vital importància per a RTVE ja que estava situat al conegut Pirulí de Madrid i mancant energia de la companyia elèctrica, pràcticament, Madrid es quedava sense la major part de comunicacions.\nA causa de tot això havíem de poder efectuar un disseny del grup per poder transportar-lo a la seva destinació final sense haver de ser el seu desplaçament molt complex i complint amb una especificació de soroll per a un equip d’aquestes característiques molt difícil de complir.\nA més, es va haver de dissenyar pensant que, en la ubicació final, tant l’entrada com la sortida d’aire a l’contenidor com les sortides de gasos d’motor havien d’estar orientades cap a la part de la finca que tingués menys afectació de soroll. De tots és sabut que, tot i que es compleixin les normatives, si es produeixen molèsties de soroll en conseqüència comencen les denúncies i l’atur de l’equip.\nPer poder aconseguir el nivell desitjat es va substituir el sistema de refrigeració per un altre independent amb un coeficient de soroll sensiblement inferior, aconseguint disminuir les entrades i sortides de refrigeració de l’equip un 80% i reduint el soroll en proporció.\nEls silenciadors d’atenuació a 42dB instal·lats en l’equip no es van posar a l’interior d’aquest a causa del gran espai que ocupen.\nAmb totes les dificultats afegides pel que fa a dimensions necessàries per al funcionament del grup es va poder posar en un contenidor especial de 40 “, això amb una mesura especial pel que fa a amplada es refereix, havent de demanar permisos per a la seva circulació a la capital.


Dia Mundial de les Telecomunicacions i Societat de la Informació — Escola Tècnica Superior d'Enginyeria de Telecomunicació de Barcelona. ETSETB — UPC. Universitat Politècnica de Catalunya\nLes TIC han esdevingut imprescindibles en els nostres dies, fins al punt que ni ens adonem que ens acompanyen. El 17 de maig se celebra el Dia Mundial de les Telecomunicacions i la Societat de la Informació, i Eva Vidal reflexiona sobre TIC i desenvolupament.\nEl dia 17 de maig celebrem el Dia Mundial de les Telecomunicacions i Societat de la Informació, enguany dedicat a les dades massives o Big Data. Aquest és el nom que reben la ingent quantitat de dades que es generen contínuament en sensors, en cada intercanvi d’informació a les xarxes socials, en telèfons mòbils, etc., i el seu processament, que es realitza per detectar patrons i així tenir prediccions vàlides per a la presa de decisions. Les tècniques de Big Data estan sent aplicades en diferents projectes que treballen per aconseguir els Objectius de Desenvolupament Sostenible (ODS), com ara el mapeig del moviment d’usuaris de mòbils per predir la propagació de malalties infeccioses o la supervisió de les xarxes socials en la gestió de desastres amb informació en temps real de la localització de víctimes....\nDe fet, les Tecnologies de la Informació i les Comunicacions (TIC) han esdevingut imprescindibles en els nostres dies, fins al punt que ni ens adonem que ens acompanyen. Des que ens aixequem al matí estem envoltats d’aparells connectats que capten dades, les processen, les transmeten i actuen. Els sistemes TIC d’alta complexitat gestionen els transports públics mentre que les persones que els utilitzem consultem les darreres notícies, responem el correu electrònic o mantenim una conversa a través d’una pantalla de mòbil. Els portàtils s’han fet habituals a les escoles, els expedients mèdics electrònics permeten un major seguiment de la salut dels pacients, l’accés als serveis bancaris ja només requereix recordar un número de 4 o 6 xifres o apropar una targeta a un terminal, i la difusió de la cultura es fa en xarxes socials. Les TIC estan totalment implantades a la nostra realitat i conceptes com els de ciutat intel·ligent (Smart City), Internet de les coses (IoT, Internet of things), comerç electrònic (e-commerce) o reproducció en temps real (streaming) atrauen l’atenció dels mons de l’economia i la política.\nI totes aquestes tecnologies no estan només presents a casa nostra: l’any 2015, el número de telèfons mòbils ja va superar el número de persones al món amb més de 7.300 milions d’unitats. A l’Àfrica, més població té accés a una xarxa de telefonia que a aigua potable o electricitat. De fet, els tres pilars de desenvolupament sostenible: la integració social, la protecció mediambiental i el desenvolupament econòmic, no s’entenen avui sense les TIC. Nombrosos són els exemples que ja estan en marxa que mostren i demostren que les TIC contribueixen i contribuiran als objectius de desenvolupament sostenible. En atenció sanitària, per exemple, les TIC fan possible que treballadors de salut de poblacions remotes i desafavorides puguin fer diagnosis i tractaments en connexió amb experts llunyans. Les TIC permeten que molts estudiants puguin fer cursos online d’alta qualitat i en molts països, com per exemple Kenia, els ciutadans accedeixen a serveis bancaris com petits préstecs i pagaments, directament amb l’enviament d’un parell de SMS. Les TIC són avui en dia en gairebé tot el món facilitant i permetent accés a informació sobre agricultura, comerç, transport, cultura, govern...\nPerò, tot i que sens dubte les TIC ens faciliten i incrementen la nostra qualitat de vida aquí i arreu, hem d’estar atents a no caure en el parany d’oblidar les implicacions negatives de la seva utilització. Per exemple, l’ús de xarxes i centres de dades a nivell mundial ja genera més CO2 que l’aviació, i això sense comptar que el 80 % del consum energètic del cicle de vida complet d’un smartphone es produeix durant la seva fabricació. Els equips es fabriquen en països que utilitzen majoritàriament fons d’energia bruta com el petroli i el carbó, permeten baixes mesures de seguretat i salut en les seves fabriques i assignen sous miserables als seus treballadors. I precisament aquesta fabricació requereix terres rares i materials que s’extreuen de mines com les de coltan a la República Democràtica del Congo, la guerra del control de les quals ha causat més de 5 milions de morts segons Nacions Unides. I la majoria d’aquests aparells TIC quan deixen de ser-nos útils, sempre molt abans del que seria necessari per obsolescència programada i per obsolescència estètica, es converteixen en escombraries electròniques que s’exporten il·legalment a països com Ghana i Xina contaminant de nou les seves terres.\nI mentre escric aquest resum, els meus estudiants em comenten per videotrucada que ja han aconseguit connectar per Bluetooth el mesurador d’hipertensió de baix cost i baix consum que han dissenyat amb les tabletes que farem servir en un projecte a Etiòpia, i jo els envio un vídeo que mostra com és el poblat i quins seran els seus interlocutors. Aplicant serious games, uns companys de la universitat fan detecció de malària en mostres de sang i uns altres estan aplicant Big Data per ajudar a trobar la vacuna adequada. Al departament del costat, uns investigadors creen nous sistemes de protecció de dades i mitjançant Internet of Things estan dissenyant un sistema per monitoritzar les condicions atmosfèriques i ajudar als agricultors i als responsables de salut alimentària. M’apunto a la meva agenda virtual que demà passaré a fer a una visita als que estan dissenyant la sonda de vent que anirà en la propera missió a Mart i faré una consulta per internet per veure com va el projecte de drons que incorporen desfibril·ladors i poden acudir ràpidament a situacions d’emergència. Abans de dormir consultaré les xarxes socials perquè amb uns amics estem organitzant-nos en plataformes d’ajuda als refugiats.\nA la UPC, diverses iniciatives s'orienten al treball per reduir la bretxa digital, per millorar les condicions d'accés a les TIC en països del Sud, i per reduir els residus electrònics. El Programa Reutilitza consisteix en recuperar material informàtic procedent de renovacions a la UPC i posar-lo a disposició de projectes i entitats socials. El Programa de Voluntariat TIC és un acompanyament per oferir suport i productes tecnològics a entitats del nostre entorn a partir del voluntariat d'estudiants de la UPC. Durant el 2016 es van dur a terme 6 projectes de cooperació per al desenvolupament a Guatemala, Ghana, Benín, Nicaragua i Etiòpia . I les associacions AUCOOP i TxT treballen per difondre i promoure els valors de les TIC per al Desenvolupament als campus i escoles de la UPC. Us hi sumeu?\nEva Vidal, Professora de l'ETSETB i del Departament d'Enginyeria Electrònica de la UPC


Assumpta Montellà: Busquem heroïnes oblidades\nBusquem heroïnes oblidades\nJa fa dies que vull fer aquest post però els dies s'escolen ràpid i la feina per fer...però d'avui no passava.\nTenia conferència de La Maternitat d'Elna dins els actes del dia internacional de la dona treballadora a Sant Joan de Vilatorrada. L'hora de la conferència no era massa bona per les dones que treballen i que després van a buscar les criatures a l'escola, fer el sopar, etc. però em va sorprendre la iniciativa de la seva biblioteca pública en posar a disposició de totes aquelles assistents a la conferència un espai de guarderia per tenir els nanos cuidats i entretinguts fins al final de l'acte.\nLa sala, no cal que us digui, estava plena, i la guarderia també.\nLa conferència va ser molt especial, reivindicant la figura de la dona, invisible sempre dins la història.\nAl final tothom volia saber més sobre la Maternitat d'Elna, qui era exactament Elisabeth Eidenbenz, perquè ho donava tot a canvi de res...\nUna pregunta però, va quedar sense resposta: encara queden heroïnes anònimes sense conèixer?\nSegurament que moltes...i des d'aquest blog m'agradaria fer d'altaveu per totes aquelles històries de dones injustament silenciades i oblidades.\nQui tingui coneixement d'aquestes històries, aquesta finestra del meu blog està a la vostra disposició.\nPublicat per Assumpta Montellà i Carlos a 21:01


DEL PRIORAT A LA RIBERA: UNA EXPERIÈNCIA SINGULAR | Siurana Tours\nDEL PRIORAT A LA RIBERA: UNA EXPERIÈNCIA SINGULAR\nInici\t/\tGASTRONOMIA\t/\tDEL PRIORAT A LA RIBERA: UNA EXPERIÈNCIA SINGULAR\tTornar a pàgina anterior\nEntre vinyes en 4x4 60,00 €\nCap de setmana rodó a LoRefugi 80,00 €\nEntre el Priorat i la Ribera d’Ebre, descobreix el territori durant dos dies: gaudeix de dues nits a l’Hotel Rural Cal Cabré, visita les instal·lacions centenàries del Celler Masroig i els seus vins i descobreix el riu Ebre en caiac amb Enblau.\nSKU: 22/2015. Categories: ALLOTJAMENT, ENOTURISME, ESTADES, GASTRONOMIA.\nEntre el Priorat i la Ribera d’Ebre, descobrirem el territori al llarg d’un cap de setmana.\nGaudeix de dues nits d’allotjament amb esmorzar, elaborat amb productes naturals i de proximitat, a l’Hotel Rural Cal Cabré (Pradell de la Teixeta), una casa rural de estil Modernista on cada client es únic. A més a més podreu gaudir d’un detall de benvinguda, un 10% de descompte en un sopar i accés gratuït a la piscina en època de temporada.\nVisitarem les instal·lacions gairebé centenàries del Celler Masroig (El Masroig) i degustarem els seus vins d’alta qualitat, principalment de garnatxa i carinyena. La visita tindrà una durada d’1:30-2.00h aproximadament, passejarem per les vinyes i degustarem tant l’oli que s’hi produeix com dues copes de vi del celler.\nDescobrirem el riu Ebre i el paisatge que l’acompanya al seu pas per la Ribera d’Ebre des d’una altra perspectiva: fent una ruta amb caiac amb Enblau (de Garcia a Móra d’Ebre). La ruta guiada tindrà una durada d’entre 1:00-1:30 hores aproximadament i serà exclusiva per al grup. Comptarà amb un petit refrigeri i un reportatge fotogràfic d’allò més complert. A més a més, hi ha inclòs el material de seguretat (bosses i bidons estanc), assegurança d’accidents, armilles de seguretat i en el cas que fos necessari hi haurà un vehicle de suport i servei de retorn al cotxe.\nAquest paquet està preparat per a dues persones amb possibilitat d’incloure nens. Consultar condicions.\n– 2 nits d’allotjament i esmorzar a l’Hotel Rural Cal Cabré.\n– Visita Celler Masroig + tast de vins.\n– Ruta caiac amb Enblau.\n*La ruta en caiac és per a major de 3 anys amb nocions de natació.\nDISPONIBILITAT DE L’ESTADA: De dilluns a diumenge fins al dia 15 de setembre\nDURADA DE L’ESTADA: 3 dies/ 2 nits\n– Es recomana portar roba adequada per a les activitats programades.\n– Sotmès a comprovació de disponibilitat. Reserva prèvia de 48 hores.\n175,00 € Llegir més


josep.casado@hotmail.com: de març 2016\nPROPERA CURSA DIUMENGE 3 ABRIL 2016\nPropera cursa IV MEMORIAL JOSE GARCIA - GIRONA\nEl any passat els V40 vam fer 5 voltes i la resta V50/60 4 , cada volta te un nivell positiu de 126 m, mes o menys.\nGràfica del circuit\n12.4 km per volta, Nivell positiu 126 m per volta, Total 4 o 5 voltes.\nPublicat per JOSEP CASADO a 11:00 0 comentaris\nPREMI INAGURACIÓ VILABRAREIX - GIRONA\n6 MARÇ 2016 VILABLAREIX PREMI INAUGURACIÓ\nPrimera cursa de la temporada 2016\n1.4 km per volta 35 voltes 49 km.\nAquesta cursa premi inauguració de Vilablareix, ja es una clàssica, dons es el tercer any que es fa i ja està consolidada, 124 corredors han sortir en dues maneges, primer a les 10:00 h. es va fer la categoria de 40 amb els 74 corredors inscrits, el fet de ser la primera tots tenien moltes ganes de córrer per saber com anat la pretemporada, ja que molts han participat en les social, la segona manega, a les 11:15 h.els 50/60/f. han sortit 50 corredors.\nTotes dues curses han estat molt interessants, hi han hagut molts intens de escapada, però cap arribat a ser la bona i al final la cursa a set guanyada al esprint per A.M.Mateo amb una mitjana de velocitat de 42.5 k/h 50 km. recorreguts amb 35 voltes de 1.45 km.per volta\nLa cursa de 50/60/f. a set igual que la primera, molt intens però res de res, també al esprint i guanyada per M. Fermin\nDit això tot molt be, bona cursa circuit molt correcta i en gaudit de una matinal ciclista que al final això es lo que en vingut a fer.\nTots en fet 35 voltes de 1.4 km, total 49 km, 42 km/h, la mitja els de 40 i els de 50/60 40.9 km/h\nArrribada de la cursa de 40\n1 240 MATEOS,Antonio Manue MA40GERUNDA CLUB CICLISTA 01:10:35\n2 235 SALES,Sergi MA-40 GERUNDA CLUB CICLISTA 01:10:35\n3 245 AGUERO,Juan José MA40 GIRÓ SPORT mt\n1-- 35 FERMIN,Mariano MA50 GIRÓ SPORTRECVIMA 01:13:48\n2 -23 SEPULVEDA,Rodrigo MA50 GALVESPORT 01:13:48 .\n3 -26 ROCA,Joan Rafael MA50 GERUNDA CLUB CICLISTA 01:13:48 mt.\nLa novetat aquest any es la rapidesa que es tenir la classificació al instant en línea de meta i al nostre mòbil, ja s'ha acabat la cua quant el arbitres posen la classificació penjada en un costat de la meta, ara la podem beure al nostre mòbil tranquil·lament, si que he trobat a faltar la classificació de els company també al nostre mòbil, de la categoria de 40 , jo que soc de 50 també m'he agrada saber que han fet els meus companys d'altre categoria.\nAra qui us poso el correu que tots hem rebut de la federació el mateix diumenge.\nCARTA DE LA FEDERACIÓ\nCom haureu pogut comprovar,\naquest any hem incorporat una millora, que un cop acabada la cursa,\nteniu en 5' la classificació al vostre compte de correu i ho podeu\nconsultar des de el mòbil.\nSi sabeu d'algun Company que avui no\nho hagi rebut, es que té introduït malament el seu correu, que es posi\nen contacte amb la FCC, per arreglar-ho.\nTambé si detecteu algun error en la classificació, a través d'aquest mail em\npodeu contactar i ho miro.\nLa tecnologia serveix per millorar i fer millor i més ràpid les\nclassificacions, però com tot pot fallar, per això també portem el\ncontrol de cursa a mà i gravem l'arribada amb vídeo.\nPer tal de tenir una bona gravació amb el vídeo, ens ajuda molt la placa\nque s'us entrega juntament amb el dorsal, i moltes vegades no les\nDesprés de repassar l'arribada d'avui, he vist\nque moltíssims no la porteu, per avui passa ja que us les han donat avui\ni potser no heu tingut temps.\nPerò sapigueu que a\npartir de la propera cursa,  repassarem els vídeos de les arribades, i\nqui no la porti posada, aplicarem la sanció que diu la normativa ( 6€ ).\nEn casos reincidents, ja veurem si s'aplicarà la desqualificació de la cursa o\nla no puntuació de la mateixa.\nAixò no es per tocar la pera, es per facilitar la feina de tots.\nMerci per la vostra comprensió i ajuda.


Les queixes dels veïns aturen definitivament la construcció de la depuradora de Vilada - Aquí Berguedà\nLes queixes dels veïns aturen definitivament la construcció de la depuradora de Vilada\nMarc Canturri· 04/12/2018\nL’Agència Catalana de l’Aigua (ACA) ha renunciat de manera definitiva al projecte que havia de suposar la construcció de la depuradora de Vilada i que es va aprovar l’any 2010. L’organisme de la Generalitat de Catalunya ho ha comunicat a l’Ajuntament i aquest últim als ciutadans, a través de les xarxes socials. El motiu és l’oposició veïnal: els viladins van explicar fa uns mesos a representants de l’ACA que la ubicació del barri de la Ribera no els agradava i l’ACA, que inicialment descartava fer-se enrere, finalment ha cedit.\nDes d’aleshores, les persones afectades per la hipotètica construcció han emprès accions judicials, la població s’ha mobilitzat i, el més important, l’Ajuntament s’ha sumat al bàndol del poble i ha exigit a l’ACA la suspensió de les obres. Segons expliquen en un comunicat, la marxa enrere ha estat i serà “clau per salvar el patrimoni paisatgístic del poble”.\nEn paral·lel a la renúncia definitiva de l’ACA, l’Ajuntament de Vilada ja ha iniciat converses amb el Consell Comarcal i la pròpia ACA per a la realització d’un ✏nou estudi d’alternatives que determini la ubicació i característiques d’una futura depuradora. De moment, el consistori pretén fer un procés de participació veïnal, real i efectiu per consensuar el nou lloc de l’estació depuradora.\nLa guerra ACA-veïns ja es va produir a Borredà, i s’ha repetit al poble del costat. Els veïns de Vilada, que van recollir més de 200 signatures defensant la seva posició, consideraven que la ubicació del barri de la Ribera s’havia de descartar per tres motius: l’impacte mediambiental que suposaria construir torres elèctriques de 18 metres d’alçada i una nova carretera d’accés; les males olors i el soroll que generaria una estació a tocar de finques del poble; i el fet que no recolliria el 100% de les aigües residuals del poble, ja que estaria ubicada en un espai que no depuraria segons quins punts.\nCom a alternativa, proposen la zona de l’antiga fàbrica Alditex, actualment en desús. En aquest cas, com a arguments a favor, exposaven que no és necessari construir-hi torres elèctriques ni carreteres d’accés; està allunyada del poble i, per tant, les males olors i els sorolls no serien un problema; seria fàcil recollir el 100% de les aigües residuals de la vila; i és un sòl industrial en desús que es podria convertir en equipament públic.\nACAAgència Catalana de l'AiguaAiguaDepuradoradepuradora de Vilada


La Vella més líder amb els dos desfolrats complets – Fes Ta Festa – La cultura popular a la ràdio i a internet\n16 setembre 2019Crònica castellera\nL’actualització del Baròmetre d’aquest setmana inclou novetats del cap de setmana i algunes de l’11 de setembre. En total set noves entrades entre els tres millors castells i pilar. La Colla Vella i la Jove de Tarragona van treure profit diumenge i van millorar els seus registres dins del podi. El salt de nivell més gran, però, el van protagonitzar per la la Diada els Xiquets de Tarragona amb el primer gamma alta de 8: el 5de8.\nLa Colla Vella (1) va augmentar el seu lideratge amb el 4de9 sense folre descarregat, el segon millor castell dels rosats, i que els consolida al capdavant. Darrere seu, els Castellers de Vilafranca no han introduït cap castell entre els tres millors de l’any. Els tercer lloc ara és per a la Jove de Tarragona (3), que va coronar el 4de9fa i ja figura com el seu segon millor castell de l’any. La Joves de Valls ara ocupa el quart lloc de Baròmetre.\nLa següent novetat va arribar l’11 de setembre. Els Xiquets de Tarragona (10) van estrenar sostre amb el 5de8 de la Diada. Darrere seu hi són els Castellers de Barcelona (11), que diumenge van coronar el pilar de 6. De la Diada també anotem el 9de7 dels Xics de Granollers (21), que figura com el seu tercer millor castell.\nEn els set pisos, també de l’11 de setembre, va entrar el 3de7 amb l’agulla dels Castellers de Badalona (37), el seu segon millor castell, i s’equiparen amb els Castellers de l’Alt Maresme i els Castellers de Cerdanyola. Per últim, en els sis pisos, diumenge va entrar el 2de6 com a nou sostre dels Castellers de Viladecans (66).\nPodeu consultar el Baròmetre sencer, amb 92 colles, a la web i App gratuïta per Android i IOS del barometrecasteller.cat


El Valencia guanya amb il·luminació de Carlos Soler i avança en la Copa del Rei\n22/12/2016 - Luis San Martín Arzola\nPrandelli va superar l’últim examen de l’any, però amb dubtes. Més enllà del joc que van mostrar els jugadors, els valencianistes poden esperar el Nadal amb la sensació que almenys van veure passar als huitens al seu equip.\nEl Valencia es va enfrontar a un Leganés que va eixir a cercar la pilota i el gol per a revertir l’1-3 patit en Butarque, per la qual cosa eixa voluntat va fer d’este -almenys en la presumpció- un partit interessant i amb molt ritme. No obstant això, al principi del mateix Rodrigo es va acostar tres vegades amb perill a l’àrea i tres vegades va malgastar amb un parell de col·laboracions del pal.\nEl partit es va enfonsar en letargia pròpia de les dates i, probablement, la nul·la possibilitat del Leganés per a donar la volta al marcador global desfavorable. Als 35′, Rodrigo Moreno es va recuperar de les ocasions fallides i va rebre una passada de Medrán per a voltejar-se amb facilitat i marcar l’1-0, en un bonic gol de joc col·lectiu.\nEl temps es va consumir de pressa i si ben Munir i Santi Mina es van acostar a la porteria de Herrerín, va arribar l’ordre de l’àrbitre i tots dos equips es van marxar al descans.\nIniciant el segon temps Darwin Machís va marcar després d’un error de Enzo Pérez en l’àrea, amb Jaume implicat després de detenir el baló en un primer moment però perdent-li posteriorment. Amb esta conquesta, el partit es va encendre sobretot a causa de les ganes del Lega.\nEl duel va canviar després de l’empat i va continuar amb bastants detencions i cobraments, mentre el Valencia no es rendia per a aconseguir un resultat favorable que li donara una satisfacció als aficionats. Quan el partit s’apagava en este llance, una fracció del públic va alçar una bandera que es preguntava on estava Peter Lim; un senyal evident del malestar per la temporada viscuda.\nAls 77′ Santi Mina, igual que Munir (que va eixir per Rafa Mir) es va ressentir i el tècnic italià va decidir posar a Gayà, que més que projectar-se serviria per a no deixar descoberta la banda. Amb això el partit va mantenir el to en una espera perquè els blanquinegres classificaren sense un bon joc.\nPerò el xoc no va acabar sense que Carlos Soler, un dels joves que prometen i són preferits de l’afició, s’arrancara pel mitjà i disparara després d’una il·luminació fantàstica. Herrerín va tapar però va aparéixer Rodrigo per a definir i aconseguir el 2-1 definitiu.\nAmb esta victòria en Copa del Rei el Valencia tanca un any difícil i li dóna un senyal al seu entrenador i als valencianistes: els de la pedrera són els anomenats a salvar a l’equip este pròxim any.


el 25 de febrer de 2021 a les 11:39 vaig rebre una nota de veu de la marta, que transcric a continuació:\njordi hola et vull demanar un favor però em pots dir si ho veus complicat em dius que no i ja està. estic grabant el primer episodi del podcast de citas que cada episodi serà diferent y unas veces sale una cosa y otras sale otra eh però per aquest primer he de comentar els resultats de l'enquesta aquesta que vaig llençar a instagram i estic fent com el discurs jo sola y se me está haciendo un poco aburrido estar yo sola comentando las respuestas entonces (risa maléfica) el que et volia proposar si vols és fer però literal veinte minutos eh o quince si se puede bueno serán veinte de jo anar-te comentant els resultats que han sortit com vam fer l'altre dia pues es que la mayoría ha votado esto tú qué piensas o anar parlant de coses és que serà una xorrada perquè son cosas muy mundanas pero bueno y tenerte a ti como dándome un poco de feedback y tu opinión y yo lanzarte la mía y ya está perquè hi hagi com aquestes dues veus i no se m'escolti a mi sola dando mi opinión qué te parece et ve de gust perdona sé que estàs super liat eh però és que me viene genial tu figura para esto ahora mismo eh no t'estic dient que sea en todos los episodios solo ahora diga'm si tens algun huequito per fer-ho\naquella mateixa tarda ens posàvem a grabar el primer episodi del podcast citas de citas (cita #1: primeras veces), durant el qual la marta em va demanar que posés data al dia internacional de les primeres cites. jo, com a homenatge a la meva última primera cita vaig proposar el 14 d'agost. cap dels dos sabíem ben bé què passaria llavors, però la idea era celebrar el primer dia internacinoal de les primeres cites amb un episodi especial.\nlluny de l'anècdota, amb el temps vam acabar parint un projecte molt més ambiciós: la voz de tu vida. es tracta d'una secció especial dins el podcast citas de citas on organitzem trobades virtuals entre persones que creiem que poden tenir bon feeling i els organitzem una cita a cegues. a cegues literalment perquè en cap moment s'activen les càmeres dels i les pretendents.\ndoncs el passat 14 d'agost, d'ara endavant dia internacional de les primeres cites, va sortir el primer episodi d'aquest nou projecte que hem engegat. i el primer èxit que celebro és haver trobat una persona amb qui m'entenc tant bé a nivell personal, professional i creatiu. el segon, que ja hem grabat quatre cites i en tenim moltes més esperant trobar el o la candidata ideal.\nque no tens parella i estàs fins als nassos de tinder, grindr, adoptauntio, meetic, bumble i companyia? doncs si vols que t'organitzem una cita a mida on allò més important és el que es diu i el que no es diu, visita la web de citas de citas i omple el formulari per participar a la voz de tu vida.\nestrenem el teaser del curt 'oto'


FER-SE PENSAMENT PER DONAR VIDA - marginàlies\nEl 6 d’octubre de 1879, mor Anatole Mallarmé, fill del poeta francès Stéphane Mallarmé. Sols tenia 8 anys i l’agonia que precedí la mort va ser cruel. El poeta, davastat, comença a anotar en diferents fulls l’estructura d’una obra dedicada al seu filló i a la seva mort, que finalment deixarà inacabada. Reuneix 202 fulls que deixa desats en una carpeta que roman tancada fins que l’hereva de Mallarmé la cedeix al metge i erudit Henri Mondor i aquest a les mans del crític i filòleg Jean-Pierre Richard que el 1961 decidí de publicar sota el títol “Pour un tombeau d’Anatole”.\nEns trobam, per tant, davant la constitució o la bastida d’una obra que no veurem mai aixecada però que a través de la rotunditat, la cruesa i la precisió feridora de les paraules, les imatges, els silencis marcats i els signes que presenta intuïm que hagués estat aclaparadorament magnètica, categòricament enlluernadora i, per això mateix, revoltosament bella.\ninfant nostre / immortalitat / efectivament fet / d’esperances humanes / esvaïdes -fill-.\nCom si el poeta derrotat ens digués que la mort cerca refugi en els més joves o que la mort dels infants no fan la mort petita.\nell ha cavat nostra / tomba / morint-se,\ndiu escruixidorament Stéphane Mallarmé en referir-se al turment que la mort del fill ha causat a son pare i a sa mare:\n(a canvi / nosaltres li / donem vida / en fer-nos / pensament.\nla mare / et plora / -jo, jo penso.\nEsglaiadora forma de dir que la mort ens fa ser d’una altra manera i que els morts han adquirit una altra naturalesa en nosaltres:\nque el meu pensament / li faci una / vida més bella / més pura.\nGran encert de l’editor Lleonard Muntaner d’incorporar aquest text difícil, amb l’aire mínim perquè hom es pugui fer càrrec de la tragèdia, tan portentós com captivador a la seva col·lecció de poesia La Fosca. Col·lecció, per cert, que no defuig el risc d’oferir veus clarents de tota textura. I curosa i acurada traducció de Rosina Ballester i Josefa Contijoch tot acceptant -i acomplint amb nota alta- el repte de traduir una obra especial i complexa de Stéphane Mallarmé.\n06.11.2019 | 8.13


BetaMapathon. Celebració del Dia Internacional de Persones amb Discapacitat - 3 desembre 2020 — Inclusió — UPC. Universitat Politècnica de Catalunya\nBetaMapathon. Celebració del Dia Internacional de Persones amb Discapacitat - 3 desembre 2020\nSou a: Inici / Notícies / BetaMapathon. Celebració del Dia Internacional de Persones amb Discapacitat - 3 desembre 2020\nAmb aquest acte, la UPC, en col·laboració amb el Col·legi d'Arquitectes de Catalunya (COAC) i juntament amb els ajuntaments de Barcelona, Cervelló, Lliçà de Munt, Montmeló, Sant Cugat, Terrassa i Vilanova i la Geltrú, participa en la celebració del Dia Internacional de les persones amb discapacitat, que es celebra cada 3 de desembre.\nEl dia 3 de desembre a les 19 h. podeu conèixer com s'ha desenvolupament l'acta en diferents ciutats. haurà l'acta de cloenda.\nObjectiu de l'acte:\n- Valorarem l'acció simultània col·laborativa i el seu impacte en:\n- Sensibilitzar, aprendre i visibilitzar els temes relacionats amb la discapacitat.\n- Experimentar la nova eina Mapathon per detectar millores en l’entorn per les persones amb discapacitat.\n- Enfortir la col·laboració entre la UPC i el territori per a l'impuls dels Objectius de Desenvolupament Sostenible (ODS).\n- Compartir reflexions per millorar la inclusió de les persones amb discapacitat en tots els aspectes de la vida (polític, social, econòmic, cultural).


Carreteres de l'Estat desmantella els peatges de l'AP-2 a la Bisbal del Penedès i Vila-rodona\nQuedaran afectats els moviments d'entrada i sortida de les 8h a les 18h\nActualitzada 29/11/2021 a les 15:38\nAquesta setmana es portaran a terme tasques de desmantellament dels peatges de l'AP-2 a la sortida de la Bisbal del Penedès i Vila-rodona, segons informa la Demarcació de Carreteres de la Direcció General de Carreteres del Ministeri de Transports, Mobilitat i Agenda Urbana. Els treballs afectaran els moviments de sortida i entrada de l'autopista. Les obres es portaran a terme si ho permet la situació meteorològica i amb la senyalització corresponent.\nEl dimarts 30 de novembre de 8:00 a 18:00 hores, es tallarà la sortida 12 a la Bisbal del Penedès. Afecta els moviments de sortida per al trànsit que circuli per l'AP-2 direcció Barcelona-Tarragona i direcció Saragossa, així com els que circulen per la T-240 que vulguin accedir a l'AP-2.\nEl dimecres 1 de desembre, de 8:00 a 18:00 hores, es tallarà la sortida 11 a Vila-rodona. Afecta els moviments de sortida per al trànsit que circula per l'AP-2 direcció Barcelona-Tarragona i direcció Saragossa, així com els que circulen por la C-51 que vulguin accedir a l'AP-2.\nComenta el contingut : Carreteres de l'Estat desmantella els peatges de l'AP-2 a la Bisbal del Penedès i Vila-rodona


Tercera i última semifinal del concurs, en què dotze nous classificats i Marta Mesa, que no va poder actuar al programa anterior a causa d'una afonia, es juguen les últimes places disponibles per a la gran final. Hayk Arsenyan, Inés Sánchez, Laura Gibert, Lucía Rodríguez, Aiden Botía, María Mata, Alfonso Ortiz, Marta Mesa, Antonio Pérez, Claudia Salas, Cristina Sánchez, Lola Nájera i Esperanza Garrido competeixen per guanyar-se el favor del públic i del jurat. Isabel Pantoja, Edurne i Carlos Jean tenen, un cop més, l'oportunitat d'atorgar al seu favorit de la nit un tiquet daurat i enviar un dels concursants directament a la final. A més, durant la vetllada, Edurne canta el seu tema Tal vez i l'hi dedica a la seva parella, David de Gea. Finalment, els semifinalistes d'aquesta ronda tanquen l'espectacle amb el tema No son sueños, compost per Carlos Jean en exclusiva per a l'espai.\nDesprés de la nominació de dues de les parelles d'acampats, les integrades per Tom i Sandra, i Tony i Sonia, el programa resol aquest nou procés d'expulsió amb la sortida d'un dels quatre. Tan bon punt l'expulsat hagi abandonat el concurs, entra en el seu lloc un nou participant, que passa a formar duo amb el nominat que s'hagi quedat sense parella. A més, l'espai repassa els episodis més destacats de la convivència, com la decisió presa per Isa Pantoja després de rebre l'oportunitat d'abandonar puntualment el concurs per visitar la seva mare a Cantora. Més tard, té lloc un nou assalt que es resol a través d'un joc en el qual participen una parella de residents, la pitjor valorada pels seus companys a la junta, i la parella d'acampats a la qual aquest duo repti. Els perdedors del duel s'integren als acampats i corren el risc de ser nominats pròximament. Finalment, els acampats poden triar la parella resident immune al proper assalt.


La zona blava ja és de pagament - Calderí\nIniciActualitatLa zona blava ja és de pagament\nLa zona blava ja és de pagament\nDes de fa set dies, ha entrat en funcionament la nova regulació de la zona blava a Caldes. Els vehicles calderins seguiran gaudint d’una hora i mitja inicial gratuïta. Hi haurà dues zones de pàrquing amb diferents tarifes\nIMATGE | Amb la posada en funcionament dels parquímetres, la setmana passada es van formar diverses cues davant dels dispositius, ateses per agents de mobilitat. > J. SERRA\nAquests dies, és habitual veure a Caldes cues de gent davant dels nous parquímetres, símptoma evident que ha canviat el sistema de regulació de la zona blava al municipi. Fins ara, qualsevol conductor que volia estacionar en una zona blava de Caldes havia d’anar provist d’un rellotge que posava al vidre del davant i que indicava l’hora de l’aparcament, coneixedor que tenia una hora i mitja gratuïta. Però, és clar, “fins ara hi havia molta picaresca i no es respectava l’hora i mitja límit”, amb la qual cosa “hi havia cotxes fossilitzats durant tot el dia, que es quedaven allà matí i tarda, canviant el paperet”, destaca el regidor de Serveis Municipals, Jaume Mauri. La posada en marxa de parquímetres de control de la rotació de vehicles, que estaran gestionats per l’empresa pública Serveis Municipals, “no té com a objectiu fer guardiola, ni cap mena d’afany recaptatori, ni fer cap mena de pressió monetària sobre els ciutadans i ciutadanes, sinó que l’únic objectiu és la rotació de vehicles”, assegura l’alcalde de Caldes, Jordi Solé.\nAquelles persones que paguin l’impost sobre vehicles de tracció mecànica a Caldes de Montbui seguiran gaudint de l’aparcament gratuït en zona blava durant la primera hora i mitja. Passada la primera hora i mitja, els vehicles residents podran deixar lliure la plaça o abonar la tarifa reduïda corresponent. “No notaran la diferència perquè, quan vagin al parquímetre, aquest detectarà automàticament que és un cotxe resident i la primera hora i mitja serà gratis. A partir de la primera hora i mitja hi ha una sèrie de tarifes”, assenyala Solé. Els vehicles amb etiqueta zero emissions o ECO tenen la primera hora i mitja d’estacionament gratuït en tots els casos.\nBENEFICI PER AL COMERÇ\nL’adopció del nou sistema de regulació de la zona blava dona resposta a la necessitat de fomentar la rotació de vehicles i augmentar les opcions d’aparcament al centre urbà que ja contenia el Pla de Mobilitat Sostenible de Caldes de Montbui. En paraules del regidor de Serveis Municipals, “volem aconseguir més rotació a favor del comerç de Caldes, que es troba als eixos més comercials com l’avinguda Pi i Margall, la plaça de l’Àngel i el Parc de l’Estació”. Si un calderí vol comprar a Caldes i no troba places lliures, “anirà a una superfície comercial amb places a lliure disposició”, constata Mauri.\nI un càlcul dels avantatges que pot tenir el nou sistema, segons els responsables municipals: “Si els cotxes estan una hora i mitja aparcats, multipliquem per cinc les places de pàrquing, i si s’hi estan dues hores i mitja, multipliquem per tres les opcions d’aparcament. A la gent els serà més fàcil aparcar, tindrà més a l’abast el comerç local i tots tindrem una millor convivència entre cotxes i vianants”, assegura Mauri, que afegeix que “reduïm el nombre de cotxes i l’emissió de C02 i de partícules en suspensió, i millorem l’aparcament i l’accés dels clients als comerços”.\nLa zona blava funciona de dilluns a dissabte de 9 a 14 h i de 17 a 20 h. Diumenges i festius i a l’agost, l’aparcament és gratuït. Hi ha dues zones d’estacionament en zona blava. A la Zona A, l’estacionament màxim és de dues hores i mitja. A la Zona B, l’estacionament màxim és de quatre hores i mitja. Si s’esgota el temps d’aparcament a la Zona A, no es pot canviar el vehicle a una altra plaça de la mateixa zona, però sí que es pot aparcar a la Zona B. La Zona A comprèn l’avinguda Pi i Margall, entre els carrers Escoles Pies i Homs, l’aparcament del carrer Escoles Pies, el de la plaça Moreu, el de la plaça Església i el carrer Montserrat, entre l’avinguda Pi i Margall i el carrer Torras i Sayol. El resident ha de pagar 1,5 € com a màxim per dues hores i mitja. En canvi, el no resident té tarifes de 0,75 € per 30 minuts, 2,25 € per a 90 minuts i 4 € pel temps màxim de dues hores i mitja al día en aquesta zona.\nLa Zona B està formada per l’aparcament de l’Estació, amb tarifes més assequibles. Tant a la Zona A com a la B l’anul·lació de denúncia costa 6 €.\nEls parquímetres, alimentats amb llum solar, utilitzen les darreres tecnologies aplicades a aquest sistema de rotació. Només cal introduir la matrícula del vehicle al parquímetre. Si el vehicle és resident, s’obtindrà la primera hora i mitja gratuïta automàticament. A més, es pot recuperar i acumular l’import del temps d’aparcament que no s’hagi exhaurit i fer-lo servir en una altra ocasió.\nUna app per aparcar sense treure tiquet\nEl nou sistema de control de la zona blava permet pagar l’estacionament a través de l’app elparking (elparking.com) sense treure tiquet, i ampliar el temps d’aparcament a distància. A més, amb la mateixa app es pot aparcar en municipis com Granollers, Mollet o Sabadell. A la zona blava, les places reservades per a persones amb targeta d’aparcament de vehicles per a persones amb mobilitat reduïda són sempre gratuïtes, però cal indicar l’hora d’arribada i estan subjectes a les mateixes condicions horàries i limitacions de temps que la resta de places en zona blava. Hi ha un telèfon d’atenció sobre l’aparcament: 93 117 17 16.\nCaldes tindrà un pressupost de quasi 24 milions per al 2019


Cava o xampany? | Revista | EROSKI CONSUMER\nAquests dos vins escumosos, que ja es gaudeixen durant tot l'any i no només per Nadal, tenen nombroses diferències en la seva producció\nEl xampany i el cava no són sinònims. Malgrat les nombroses similituds que tenen, com ara compartir el mateix procés d'elaboració (descobert per Dom Pérignon), hi ha tres elements que condicionen les característiques bàsiques d'aquests dos vins escumosos i que els diferencien: clima, sòl i raïm.\nTant el cava com el xampany són vins escumosos i, com a tals, procedeixen de la fermentació del most del raïm.\nA més, els dos fan servir el mateix mètode d'elaboració, conegut com champenoise o tradicional (com es coneix aquí). Consisteix a fer una segona fermentació a l'ampolla, la qual cosa permet que aparegui el gas CO2 i que es dilueixi en el líquid en forma de bombolles; és a dir, que apareguin de forma natural.\nCaracterístiques del xampany\nEl xampany s'elabora a França, concretament a la zona de la Xampanya, una regió de clima continental situada prop de París. Té un punt d'acidesa que no es troba en el cava, marcat sobretot pel clima, plujós i fred, que dona com a resultat un raïm més àcid i amb poc grau, la qual cosa fa imprescindible afegir-hi sucre per a aconseguir més grau. La temperatura mitjana anual de la zona de la Xampanya sol ser d'uns 10 ºC; per sota dels 9 ºC es calcula que el raïm no pot madurar. Com que és tan a prop del límit de maduració, les cures del raïm s'extremen en aquesta zona i les vinyes se situen sobretot prop dels rius. A més, la verema es retarda molt per a assolir la maduració.\nA diferència del cava, el xampany és un vi blanc, escumós i de segona fermentació, elaborat amb un alt percentatge de raïm negre. S'hi fa servir el raïm blanc chardonnay, acompanyat del pinot noir i el pinot meunier, dos negres però vinificats com si fossin blancs; és a dir, sense extreure'n la coloració de la pell. Tots dos aporten consistència i aromes afruitades. Quan només s'hi utilitza chardonnay, es diu que és un "Blanc de Blancs".\nUna altra diferència amb el cava és que amb el xampany se solen fer mescles amb vins de veremes diferents, de manera que es poden combinar anyades regulars amb altres de més bones. Si l'anyada ha estat molt bona, solen elaborar un millesime, que és un xampany que procedeix d'una verema i al qual es posa l'any de la collita.\nEl xampany sol ser més suau i dolç que el cava, es nota més vinós, amb un color groc; mentre que el cava pot ser més afruitat amb un color groc pàl·lid i sec al paladar.\nFinalment, per a obtenir un grau òptim de maduració, el xampany necessita llargues criances (5 anys o més).\nCaracterístiques del cava\nEl cava és un vi escumós de qualitat amb Denominació d'Origen que s'elabora a Espanya amb altres varietats de raïm.\nLa major producció de la Denominació d'Origen Cava a Espanya se situa a la comarca vinícola del Penedès, al voltant de Sant Sadurní d'Anoia, encara que també és present en totes les zones vitivinícoles catalanes i, en menys volum, a Àlaba, Badajoz, Navarra, La Rioja, València i Saragossa.\nPer a l'elaboració del cava estan autoritzades les varietats de raïm macabeu, xarel·lo i parellada, malvasia, chardonnay (varietats de raïm blanc), garnatxa negre, pinot noir, monestrell i trepat (varietats de raïm negre). La varietat trepat només es pot fer servir per a elaborar cava rosat. El resultat final dependrà de la varietat del raïm que es faci servir i del clima, del territori, de l'elaborador...\nÉs un procés complex en què s'inclou el premsatge, la vinificació, el tiratge (ompliment d'ampolla), la criança (repòs en condicions específiques durant un mínim de 9 mesos), la remoguda (amb les ampolles inclinades es mouen diàriament un vuitè de volta), el degollament (destapar l'ampolla per deixar sortir una mica d'escuma que arrossega els sediments), la tapada i l'etiquetatge, segons informació del Consell Regulador del Cava.\nEl cava s'elabora sobretot a la zona del Mediterrani català, amb un clima assolellat i de poques pluges. El raïm, per tant, és menys àcid que el de la zona de la Xampanya, perquè madura millor. A diferència del xampany, el cava sol fer servir vins d'una sola verema, es denominen productes monoanyada. La segona fermentació, igual que el xampany, es fa en la mateixa ampolla, de manera que adquireix les bombolles de forma natural, però el cava necessita criances relativament curtes, de 2 a 4 anys, per a obtenir el grau òptim de maduració.\nQuè signifiquen les paraules brut, nature o sec?\nEl cava sol anar acompanyat de termes com 'nature', 'brut' o 'sec', que es refereixen a la quantitat de sucres que es troben en el producte i que es regulen de la manera següent (el xampany francès té varietats similars), tal com estableix el Reglament de la Denominació Cava i del seu Consell Regulador:\nBrut nature: fins a 3 grams de sucre per litre i sense addició de sucre\nExtra brut: fins a 6 g/l\nExtrasec: entre 12 i 17 g/l\nSec: entre 17 i 32 g/l\nSemisec: entre 32 i 50 g/l\nDolç: més de 50 g/l\nPDF: Fes clic aquí per a Descarregar aquesta informació en PDF (285 Kb) (* Disponible només en castellà)


AVIAT, TOT SERÀ UN CARREGADOR - GADGETS - 2022\nAviat, tot serà un carregador\nEl nombre de dispositius connectats superarà la població mundial –més de set mil milions– a finals d’aquest any, segons les recents investigacions de Cisco. Però tot i que ens faciliten la vida, els aparells ofereixen una cosa força atractiva: un embull de carregadors cada cop més gran. La càrrega sense fils s'hauria de solucionar, i aviat ho serà.\nHan passat uns cinc anys des que les empreses van adaptar-se per primera vegada la càrrega sense fils per funcionar amb dispositius mòbils, però els obstacles, inclosa una guerra de llarga durada dels estàndards de transmissió, han continuat impedint el sistema de l'adopció més àmplia. Un dels principals problemes en curs és la integració. Els carregadors sense fil continuen sent bé, carregadors; només substitueixen un endoll per un coixinet. Per no oblidar, només un bon grapat de telèfons, inclosos el Nokia Lumia 720 i el Google Nexus 5, estan equipats prèviament per rebre energia sense fils.\nL’any passat, Powermat va començar a moure les coses en la direcció correcta. Van llançar un programa pilot per incrustar superfícies de càrrega a taules i taulells en espais comercials, com Starbucks i Madison Square Garden. El següent pas és aconseguir aquest mateix nivell d’integració a la llar. Els fabricants han començat a incloure coixinetes de càrrega en llums, rellotges i fins i tot en consoles de cotxes; és a dir, coses connectades per començar. Així, a mesura que les empreses continuïn fent compatible el nostre exèrcit de dispositius amb la càrrega sense fils, la seva presa de llum serà tan atractiva com els mateixos aparells.\nBodyByDarwincom : Aviat, tot serà un carregador © 2019. All Rights Reserved.


El bloc d'Iñaki Escudero: Eleccions Generals: Reflexions\nEleccions Generals: Reflexions\nDoncs ja tenim el resultats de les eleccions. Com comprovareu en el quadre següent, tampoc vaig fallar de tant la meva porra electoral. Bàsicament fallo el resultat del PSOE (confiava més en la seva capacitat de resistència) cosa que acaba beneficiant a PP, CiU i UPyD.\nPP 186 181\nERC 3 2\nPSOE 110 123\nEsquerra Plural 11 12\nCiU 16 13\nPNB 5 5\nCompromís 1 1\nAmaiur 7 5\nGbai 1 0\nUpyD 5 3\nEl PP arrasa gràcies a la pujada de l'abstenció entre les files socialistes. El PP té un vot fidel que quan la participació baixa li permet àmplies majories, i quan puja, li permet resistir. El vot de la dreta està agrupat i fidelitzat, per això es el que més es beneficia de la injusta llei electoral.\nEl PSOE s'enfonsa i poca cosa es pot dir. Rubalcaba no és Felipe i el miracle no ha pogut ser. El PSOE pot ser i fer polítiques de dretes, però bona part del seu electorat no ho és. I s'ha demostrat.\nGran avenç de CiU donat, en bona part, per l'enfonsament de PSC. Les retallades no han pesat, total, ja es donava per descomptat que amb el PP vindrien més des de Madrid. CiU ha sabut aguantar el vot de la dreta a Catalunya.\nEl PP no pessiga entre l'electorat convergent de dretes.\nERC aguanta gràcies a fer unes candidatures que fidelitzaven els sectors independentistes més crítics amb el tripartit. Reconec que no m'agradava gens el candidat, era una candidatura a la defensiva i l'han encertada. Dubto moltíssim que aquesta gent (candidat i líder) arribin un dia a mobilitzar la gent que va arribar a mobilitzar en Carod.\nHo he dit, des d'aquesta bitàcola, infinitat d'ocasions: PP i PSOE han estat alimentant de manera espectacular l'esquerra abertzale i ara això ha esclatat. La llei de partits era un bumerang que ara torna. Amaiur recull un sentiment estès a Euskadi i la campanya que li han fet a Espanya.\nEn PNB és una roca. La seva capacitat de resistència és envejable. Està ancorat en el teixit social basc i no el mouran tan fàcilment.\nPSOE: qui es va a dormir amb nens, es lleva pixat. El govern amb el PP no era volgut per la societat basca. Es va poder formar pel tripijoc de la llei electoral. Ara paguen.\nPP: Té el que té, igual que a Catalunya.\nICV-EUiA: Gran candidat, gran candidatura, gran programa i gran campanya electoral. El missatge era clar i adequat i el missatger el millor. Estem en una crisi brutal, l'esquerra social-liberal s'ha mimetitzat amb la dreta i calia aixecar la bandera de l'esquerra. Missatge d'esquerres envers les classes treballadores. En Coscu tenia i té el prestigi, coneixença i experiència per a portar aquesta bandera. La resta de la candidatura l'ha acompanyat a la perfecció.\nActes de campanya massius i entusiastes i bona acollida de les propostes.\nEUiA tindrà diputat al Congrés per primera vegada en la seva història, un gran diputat: el company Joan Josep Nuet. S'ho mereix.\nL'espai que representem torna, després de 18 anys, a tenir 3 diputats. La coalició suma i és una eina magnífica, cal protegir-la i conservar-la bé. Tots ho hem de tenir present abans de pensar en noves aventures...\nL'Esquerra Plural a l'estat torna a resultats d'abans de l'any 2000. Al igual que Catalunya, l'Aragó ha estat un gran exemple. Unió i generositat en la diversitat. Gran Gaspar i Alberto Garzón, gran resultat d'EUPV al País Valencià, i gran recuperació d'IU a Madrid.\nVaig decidir afiliar-me a IU (finalment EUiA després de la meva arribada a Catalunya) després de la primera desfeta de l'any 2000. Després van venir les desfetes consecutives de 2004 i 2008. Ahir em va semblar tancar un cercle. Ara, a mirar cap amunt i aprendre de les errades passades.\nEquo ens ha restat algun diputat (Cadis, Alacant, Còrdova, Madrid...), i crec que la seva decisió és errònia, tal i com s'ha demostrat. Tinc amics allà i respecto la evolució que vulguin fer amb el seu projecte, però crec que són moments de deixar de banda diferències i unificar les forces transformadores, respectant les diversitats i l'autonomia de cadascú. Si a molts llocs ha estat possible, per què a d'altres no?\nToca unificar la resistència al tsunami blau i neoliberal. El se'ns vindrà a sobre serà molt dur.\nPublicat per iescudero a 21:22\nEtiquetes Amaiur, Catalunya, cayo lara, CiU, eleccions, equo, ERC, EUiA, EUPV, Euskadi, icv-euia, IU, llamazares, Nuet, PNB, pp, PSC, PSOE


L’Ajuntament de Mollerussa inicia els tràmits per cedir els terrenys del nou institut, que s’ubicarà darrera l’escola bressol – Mollerussa Televisió\nL’Ajuntament de Mollerussa inicia els tràmits per cedir els terrenys del nou institut, que s’ubicarà darrera l’escola bressol\n20, març, 2018\nL’Ajuntament de Mollerussa portarà a l’aprovació del Ple ordinari d’aquest dijous declarar com a vinculant una zona d’equipaments indicada ja en el Pla d’Ordenació Urbanística Municipal (POUM) per tal d’iniciar els tràmits de cessió dels terrenys per a ubicar-hi el nou institut de secundària de la comarca, que s’ubicarà just darrere l’escola bressol “El Niu”.\nUn cop fet aquest tràmit es decidirà conjuntament amb el departament d’Ensenyament l’accés al nou equipament, ja que caldrà obrir un carrer en aquesta zona, pendent d’urbanitzar. L’alcalde ha indicat que “tot va en temps i forma” ja que es treballa amb la previsió que al setembre es pugui començar el curs en el nou equipament, que s’edificarà amb mòduls prefabricats.\nUn altre dels punts de l’ordre del dia és la modificació de l’horari de prestació de serveis de les escoles bressol municipals. Es proposa dividir l’hora d’acollida matinal de 8 a 9 en dues parts donant la possibilitat d’accedir-hi a les 8 o a dos quarts de 9 en funció de les necessitats i ajustant els preus. Així mateix, la modificació també implica incloure l’hora de 3 a 4 de la tarda dins l’horari lectiu i suprimir la de 6 a 7 de la tarda, franja en la que es constata una reducció de l’alumnat.


En Comú Podem repeteix victòria en uns comicis on l’abstenció creix 7 punts - vilanovainformacio.cat - Portal de Comunicació de Vilanova del Camí\nEn Comú Podem repeteix victòria en uns comicis on l’abstenció creix 7 punts\nCom ja va passar el 20D la formació En Comú Podem ha estat la força més votada en les eleccions generals d’aquest diumenge, a Vilanova del Camí. La candidatura de confluència d’esquerres encapçalada per Xavier Domènech ha obtingut 1.712 vots al municipi. Són el 29,06% dels vots emesos a Vilanova del Camí on ha crescut l’abstenció en aquests comicis fins a 7 punts respecte el 20D situant-se en un 35,50%. Ha votat el 64,50% del cens electoral vilanoví mentre que hi ha hagut un 0,92% de vots nuls i un 1,39% de vots en blanc.\nEls socialistes han repetit també com a segona força al municipi amb un lleuger augment d’un punt (de 22,59% el 20D fins al 23,41% del 26J) tot i que han aconseguit menys vots a causa de l’augment de l’abstenció.\nCiutadans, per contra, ha retrocedit tres punts (obtenint el 15,14%) els mateixos que ha crescut el PP en aquests comicis (14,16%).\nERC, cinquena força més votada, també ha augmentat el nombre de vots obtinguts respecte als comicis de desembre passant d’obtenir el 8,40% al 9,37%.\nCDC ha mantingut pràcticament el percentatge de vots (4,72%) i el Partit Animalista contra el Maltractament Animal (PACMA) ha augmentat gairebé un punt (2,33%).\nDades de participació i resultats de les Eleccions Generals de juny de 2016 al Congrés i al Senat.\nResultats definitius (escrutat el 100%)\nDades de la participació\nAccediu des d’aquí a les dades definitives sobre Vilanova del Camí al web del Ministeri de l’Interior\nAsador Mesón el Abuelo guanyador d’una lluitada Copa 2016\nLes activitats esportives estivals s’enceten avui amb la tradicional masterclass


Com es pot canviar l'inici de sessió de l'App Store a l'iPhone?\nPrincipal » Guies » Com es pot canviar l'inici de sessió de l'App Store a l'iPhone?\nEl vostre Apple iPhone us permet mantenir-vos en contacte amb companys de negocis, amics i familiars a través de diversos mitjans, incloses trucades de veu, correus electrònics, missatges de text i xatejar en temps real mitjançant una aplicació de xat com l'aplicació de xat Comm100 Live Chat iPhone. Les aplicacions, també conegudes com a aplicacions, es poden descarregar a través de l’iTunes Store i el Mac App Store. Per iniciar la sessió a les botigues, heu d'introduir el vostre ID i contrasenya d'Apple: informació del compte creada durant la configuració inicial de l'iPhone que es pot canviar fàcilment mitjançant el component "Gestiona el vostre compte" d'iTunes.\nAneu a l'enllaç "El meu ID d'Apple" del navegador i introduïu l'identificador i la contrasenya d'Apple actuals. Feu clic al botó "Inicia la sessió" per iniciar la sessió al vostre compte d'Apple.\nFeu clic a l'enllaç "Edita" a sota de l'encapçalament "Identificador d'Apple i adreça electrònica principal". Introduïu la nova adreça electrònica que vulgueu utilitzar com a identificador d'Apple: aquesta nova adreça us iniciarà la sessió a qualsevol botiga d'aplicacions que necessiti un identificador d'Apple, com ara la botiga iTunes.\nFeu clic al botó "Desa els canvis" per finalitzar el canvi d'inici de sessió a la botiga d'aplicacions. Feu clic a l'enllaç "Tanca la sessió" per sortir del lloc web "El meu ID d'Apple". La propera vegada que accediu a una botiga d'aplicacions, haureu d'introduir el vostre nou ID i contrasenya d'Apple, així com verificar el nou Apple ID per entrar a la botiga d'aplicacions.


Recomanem bancs d'imatges gratuïtes per ApuntServeis\nRecomanem bancs d’imatges gratuïtes per ApuntServeis\nHome / MÓN WEB / Recomanem bancs d’imatges gratuïtes per ApuntServeis\nRecomanem bancs d’imatges gratuïtes per ApuntServeis. A partir del nostre darrera entrada al blog referent a la propera limitació de cercar i aconseguir imatges a Google Imatges, Quines imatges es poden utilitzar lliurement?\nSi vols descarregar imatges gratis el primer que has de saber que en moltes ocasions aquest tipus d’imatges o fotos tenen una sèrie de llicències. Les imatges amb Llicència Creative Commons seran aquelles que podrem utilitzar lliurement sense tenir cap problema legal.\nSi busques imatges amb llicència Creative Commons, el primer que hauràs de fer abans de descarregar les imatges o fotos és veure el tipus de llicència que tenen.\nPer exemple, perquè et facis una idea, les restriccions més habituals que ens podem trobar si busquem fotos sense copyright solen ser:\nÚs personal però no comercial.\nÚs tant personal com comercial però amb menció a l’autor\nÚs personal però sense poder fer modificacions.\nEn resum, si busques imatges per descarregar gratis el primer de tot assegura’t que tenen Llicència Creative Commons (CCO)\nQuin tipus de llicència és la CCO?\nGràcies a la llicència CCO podrem utilitzar imatges lliures de dret, ja que es tracta d’una llicència de domini públic.\nAixò vol dir que podrem utilitzar-les tant per a ús personal i comercial ia més les podrem modificar sense cap problema.\nFoter: Més de 228 milions de fotos per descarregar\nEverystockphoto: 21 milions d’Imatges de gran qualitat per a descarregar\nMorguefile: 13 Milions d’Imatges per descarregar de la millor qualitat\nPhotopin: Milions de fotos gratis amb llicència Creative Commons\nPhotl: Més de 500.000 imatges gratis d’alta qualitat\nUnprofound: Comunitat de fotògrafs\nFree Images: Més de 400.000 imatges Gratis per descarregar\nPixabay: Més de 150.000 imatges gratis d’Alta Resolució\nStock Photo Free: Més 100.000 fotos gratis per descarregar d’Alta Qualitat\nImageBase: Descarrega fotos sense registre i lliures d’ús\nCreative Commons Search: Cercador d’imatges Gratis\nRGB Estocs: Més de 100.000 fotos per descarregar d’alta resolució\nOpen Photo: 50.000 imatges gratuïtes organitzades per categories i etiquetes\nPhoto Rack: 27.000 imatges per descarregar de gran qualitat\nFreerange STOCK: Milers d’imatges gratuïtes de gran bellesa i qualitat per descarregar\nPublic Domain Photos: Un banc d’imatges amb 5.000 fotografies gratis i 8.000 icones gratis.\nPhotogen: Milers de fotos de grans dimensions per descarregar i lliures de drets\nFree Digital Photos: Milers d’imatges gratis per descarregar a mitja resolució\nPicJumbo: Fotografies de gran qualitat i estil\nBucketlisty: Descarrega imatges gratuït per a webs o blocs de viatges\nLifeofpix: Descàrrega imatges d’alta resolució gratis\nStocksnap: Imatges amb Llicència Creative Commons Gratis\nPexels: Imatges lliures de drets gratis\nStokpic: Imatges sense copyright


La Generalitat licita les obres de millora de la seguretat de la C-1415a entre Terrassa i Sentmenat | Canal Terrassa\nLa Generalitat licita les obres de millora de la seguretat de la C-1415a entre Terrassa i Sentmenat\nCarme ContrerasData: 20/05/20\nEl Departament de Territori i Sostenibilitat ha iniciat la licitació de les obres de millora de la seguretat viària a la C-1415a, entre Terrassa i Sentmenat, per un import de 3,3 MEUR. L’objectiu d’aquesta actuació és afavorir la seguretat i la comoditat en la conducció mitjançant millores en les interseccions, el ferm, la senyalització, l’abalisament, el drenatge i les barreres de seguretat. Els treballs començaran la tardor vinent i tindran un termini d’execució de 10 mesos.\nLa carretera C-1415a pertany a la xarxa comarcal de la Generalitat i uneix Terrassa, Castellar del Vallès i Sentmenat. Té un trànsit que varia entre els 5.300 vehicles/dia entre Terrassa i Castellar del Vallès i els 6.500 entre Castellar del Vallès i Sentmenat. Aquesta obra abasta, concretament, dos trams de la C-1415a que sumen 13 quilòmetres.\nLes obres consistiran en la millora del ferm, amb un tractament previ en aquells punts malmesos, i de la seguretat en encreuaments: en els marges de la carretera s’enretiraran uns metres els talussos per afavorir la visibilitat i es remodelaran les interseccions de Matadepera (amb BV-1248) i Castellar del Vallès (amb la B-124). També es condicionarà el camí de vianants existent al marge dret de la carretera entre l’inici de l’actuació (quilòmetre 18,5) i la intersecció Torre de Mossèn Homs.\nA més, els treballs contemplem l’abalisament de la carretera en trams a l’entrada dels nuclis urbans en què existeixen fileres d’arbres ornamentals pròximes a la calçada, la millora de la senyalització vertical i horitzontal, així com d’altres elements d’abalisament i de les barreres de seguretat, i també del drenatge, mitjançant la neteja de cunetes, passos salvacunetes i elements de desguàs. D’altra banda, es construiran cunetes transitables, que, a més, de facilitar el drenatge, permeten donar un sobreample a la carretera.\nTags: C-1415a entre Terrassa i SentmenatGeneralitat de Catalunyaobres de millora de la seguretatterrassaterritori i sostenibilitat\nPunt Moda ja ha venut més de 150 mitjons solidaris per recaptar fons per a la investigació\nEl BiTer anima els representants polítics a impulsar la bicicleta durant el desconfinament


Visita de nens i nenes de l'escola Mare de Déu de Montserrat - Centre Dental Les Escoles\nCentre Dental Les Escoles > Compromís Social > Visita de nens i nenes de l’escola Mare de Déu de Montserrat\nEns han visitat els alumnes de primer i segon de Primària de l’escola Mare de Déu de Montserrat de Terrassa. En el marc de l’activitat El dentista, el meu amic, 50 nens i nenes van visitar Centre Dental Les Escoles. Després de la xerrada que vam fer a l’escola, els nens i nenes ens han visitat per a veure com és per dins una clínica dental i han conegut el personal que hi treballa, així com els materials que s’utilitzen en odontologia. És un tipus d’activitat que serveix perquè perdin la por a anar al dentista.\ndentista amics Mare de Deu de Montserrat prevenció prevenció primària


About: Emilie de Ravin\nEmilie de Ravin (Mount Eliza, 27 de desembre de 1981) és una actriu de cinema i de sèries de televisió australiana. Als 9 anys va començar a ballar i es va convertir en una de les seves grans passions; als 15 anys va entrar en la prestigiosa escola de ball Australian Ballet School. Posteriorment va fer un torneig mundial de ball amb la companyia Danceworld 301. Al febrer del 2000 aconsegueix el paper de Tess Harding a la sèrie Roswell. I posteriorment, en el 2004, interpreta a Claire Littleton en la sèrie Lost, on realitza el paper d'una jove embarassada.\nEmilie de Ravin als MuchMusic Video Awards\nEmilie de Ravin (Mount Eliza, 27 de desembre de 1981) és una actriu de cinema i de sèries de televisió australiana. Als 9 anys va començar a ballar i es va convertir en una de les seves grans passions; als 15 anys va entrar en la prestigiosa escola de ball Australian Ballet School. Posteriorment va fer un torneig mundial de ball amb la companyia Danceworld 301. Més tard va estudiar a l'Institut Nacional d'Art Dramàtic d'Austràlia i un any després va decidir marxar cap a Los Angeles, EUA, per a estudiar en una altra escola d'actors, la Prime Time Actors Studio. El seu primer paper important va ser el del dimoni Cupira en la sèrie Beastmaster. Al febrer del 2000 aconsegueix el paper de Tess Harding a la sèrie Roswell. I posteriorment, en el 2004, interpreta a Claire Littleton en la sèrie Lost, on realitza el paper d'una jove embarassada. El 19 de juny del 2006, Emilie va casar-se amb el també actor Josh Janowicz del qual va separar-se'n al cap de sis mesos. (ca)\nEmilie de Ravin (Mount Eliza, 27 de desembre de 1981) és una actriu de cinema i de sèries de televisió australiana. Als 9 anys va començar a ballar i es va convertir en una de les seves grans passions; als 15 anys va entrar en la prestigiosa escola de ball Australian Ballet School. Posteriorment va fer un torneig mundial de ball amb la companyia Danceworld 301. Al febrer del 2000 aconsegueix el paper de Tess Harding a la sèrie Roswell. I posteriorment, en el 2004, interpreta a Claire Littleton en la sèrie Lost, on realitza el paper d'una jove embarassada. (ca)\nEmilie de Ravin (ca)\nfreebase:Emilie de Ravin


Entrar a la farmàcia, i més si és plena de gent, és una experiència cada cop més interessant, en especial per a qui és trapasser. Encara que els clients que van primers, en el moment de ser atesos, parlin amb veu baixa, difícilment eviten que la resta sapiguem dels seus tropells de salut, o que el nen ha tornat a agafar polls, o del marit que ronca desaforadament. De manera que sempre en surts ben informat i havent après dels maldecaps dels altres, i també dels seus gustos i aficions, perquè la gamma de productes que ven l'apotecari és cada cop més àmplia i això et posa al corrent de temes ben diversos, des dels problemes del teu veí d'escala amb el mal alè, fins com funciona el darrer model de vibrador, amb indicacions de com es col·loca, com s'atura... Una veritable escola de la vida.\nAvui que es parla tant del dret a la intimitat, sorprèn que el gremi farmacèutic no hi sigui més sensible i no organitzi les botigues de manera que els clients no haguem de declarar sobre aspectes personals davant de coneguts i desconeguts situats a mig metre de distància amb les orelles més o menys parades. Els xafarders ens ho passem bé, és clar, però només fins que ens toca confessar a nosaltres. Seran capaços els farmacèutics, com a mínim, de pintar alguna ratlla a terra rere la qual fer esperar el torn? Mentre no es decideixen continuarem aprenent, i deixant passar els que havien entrat darrere nostre, sobretot si són coneguts.


Xocolata CREO es converteix en regal – C.R.E.O\nEns encanta tenir idees noves amb la nostra xocolata, reinventar-nos i explorar nous mons, tenim un esperit aventurer. Però hi ha una cosa que encara ens agrada més, que vosaltres ens sorprengueu amb idees noves, si si, com ho sentiu.\nFa un temps ens van venir a veure la Mary i l’Àngel per preguntar si podien donar xocolata CREO a la Primera Comunió d’en Genís i l’Eira. Ho vam estar parlant i els hi vam proporcionar les tauletes i ells van fer la decoració. Va quedar genial!\nPer a la nostra sorpresa, al cap de poc ens van venir a veure una parella, en Miquel i la Carla. Ens van explicar que es casaven i volien regalar la nostra xocolata com obsequi. El procediment va ser el mateix, els vam fer un pressupost per les tauletes i ells es van encarregar de la decoració, una adhesiu a joc amb la temàtica de la boda.\nSi us ha agradat la idea i voleu regalar un producte de territori a les vostres celebracions només cal que us poseu en contacte en nosaltres al tel. 977 501 995 o al mail info@xococreo.com\nPrimera Comunió Genís i Eira\nCasament Miquel i Carla\nAquesta entrada va ser publicada a Productes i etiquetada bateig, boda, casament, comunió, xocolata a la pedra, xocolata sense fruits secs, xocolata sense gluten, xocolata sense lactosa.


El 13 de març, vuitena edició de Fira Futur - Notícies de l'Ajuntament de la Vila de Masquefa\nTotes les persones que s’estan plantejant quin ha de ser el seu futur acadèmic o professional tenen una cita obligada amb Fira Futur, el saló que, per vuitè any consecutiu, organitzarà l’Ajuntament de Masquefa en el marc de la Xarxa Transició Escola Treball (TET) Anoia Sud.\nEl dijous 13 de març entre 25 i 30 centres –entre instituts, universitats, acadèmies, serveis d’ocupació i cossos de seguretat- tornaran a instal·lar els seus estands a la Sala Polivalent de La Fàbrica Rogelio Rojo per mostrar-los les opcions que tenen a l’abast per continuar estudiant, iniciar-se en el món laboral o millorar el seu lloc de treball.\nPreguntes com ara ‘Què més puc estudiar?’, ‘Si estudio, quines ofertes laborals m’esperen?’ o ‘Quina formació m’ajudarà a progressar laboralment?’ trobaran resposta en aquest gran aparador que mostra les diverses ofertes formatives i laborals que hi ha a Masquefa i el seu àmbit d’influència. Fira Futur s’adreça als joves per ajudar-los a l’hora de prendre una decisió tan important com el seu futur acadèmic o professional, però també a persones de totes les edats -ja estiguin en actiu o a l’atur- que aposten per formar-se de manera continuada i, així, augmentar les opcions de trobar feina o millorar la que tenen.\nEn aquest sentit, i després de l’èxit de l’any passat, el saló tornarà a prestar especial atenció a les persones que volen fer-se emprenedores i autoocupar-se, una fórmula cada vegada més estesa en l’actual situació de crisi. S’hi instal·larà un estand amb informació sobre emprenedoria, on s’explicarà què hem de fer per crear el nostre propi negoci.\nFira Futur, en un vídeo de la Diputació\nD’altra banda, el certament masquefí, ja plenament consolidat, és un dels protagonistes del vídeo que acaba d’editar la Diputació sobre diferents fires i jornades locals que se celebren en les comarques barcelonines per a orientar els itineraris educatius i professionals. Fira Futur hi apareix juntament amb d’altres iniciatives que s’impulsen en municipis com ara Granollers, Manresa, Vilanova i la Geltrú, Mataró o Sabadell.\nL’àudiovisual recull els testimonis d’alguns joves visitants de l’edició de l’any passat de Fira Futur, així com de diversos centres i institucions participants, la tècnica de formació de l’Ajuntament i el tècnic de joventut de la Xarxa TET Anoia Sud.\nPodeu consultar el vídeo a la pàgina web de la Diputació de Barcelona (http://www.diba.cat/web/educacio).\nTambé al Canal DIBA de Youtube (http://www.youtube.com/playlist?list=PLBA58A07F11CBDB41)\nCategoria: TICPer Ajuntament de Masquefa 19/02/2014